8.2.2022
FI
Euroopan unionin virallinen lehti
C 67/171 Tiistai 8. kesäkuuta 2021
6. korostaa, että kaikki työntekijät on ilman syrjintää ja heidän kansalaisuudestaan riippumatta otettava mukaan tähän EGR:n varojen käyttöön liittyviin toimenpiteisiin ja heitä on tuettava niillä; 7. panee merkille, että Belgia aloitti yksilöllisten palvelujen tarjoamisen tuen kohteena oleville edunsaajille 9. kesäkuuta 2020, joten kausi, jolle EGR-rahoitusta voidaan myöntää, alkaa 9. kesäkuuta 2020 ja päättyy 22. joulukuuta 2022; 8. toteaa, että työntekijöille ja itsenäisille ammatinharjoittajille tarjottavat yksilölliset palvelut koostuvat seuraavista toimista: tiedotus, työnhakuneuvonta ja ammatillinen ohjaus, koulutus, tuet ja avustukset yritysten perustamiseen sekä kannustimet ja avustukset; pitää myönteisenä, että aliedustetun sukupuolen työntekijät, jotka valitsevat ammatillisen koulutuksen sukupuolijakaumaltaan merkittävästi epätasapainoiseen ammattiin (8), saavat 700 euron ylimääräisen bonuksen; muistuttaa, että sukupuolinäkökulmien huomioiminen on unionin talousarvion tärkeä piirre, ja katsoo, että sitä olisi edistettävä EGR:n rahoitustuen toteuttamisen kaikissa vaiheissa; 9. toteaa, että Belgialle on aiheutunut hallinnollisia kustannuksia EGR:n täytäntöönpanosta 10. kesäkuuta 2020 alkaen ja että valmistelu-, hallinnointi-, tiedotus-, mainonta-, valvonta- ja raportointitoimien menoihin voidaan näin ollen myöntää EGR:n rahoitustukea 10. kesäkuuta 2020 ja 22. kesäkuuta 2023 väliseltä ajalta; 10. panee tyytyväisenä merkille, että Belgian yksilöllisten palvelujen koordinoidun paketin laadinnassa on kuultu työntekijöiden edustajia ja työmarkkinaosapuolia sekä ilmailualaan erikoistunutta työvoimakeskusta; 11. korostaa Belgian viranomaisten vahvistaneen, ettei tukikelpoisiin toimiin saada tukea muista unionin rahastoista tai rahoitusvälineistä ja että ehdotettujen toimien saatavuudessa ja täytäntöönpanossa noudatetaan yhdenvertaisen kohtelun ja syrjimättömyyden periaatteita; 12. muistuttaa, että EGR:n kautta osoitettavaa taloudellista tukea olisi tarjottava mahdollisimman nopeasti ja tehokkaasti; korostaa, että komission on lyhennettävä mahdollisuuksien mukaan hakemusten arviointiin kuluvaa aikaa; 13. muistuttaa, ettei EGR-tuki saa korvata toimenpiteitä, jotka kuuluvat yritysten vastuulle kansallisen lainsäädännön tai työehtosopimusten nojalla; 14. panee merkille EGR:n kautta myönnettävää taloudellista tukea koskevien hakemusten määrän viimeaikaisen kasvun; ilmaisee huolensa covid-19-pandemian synnyttämän maailmanlaajuisen talouskriisin pitkällisestä vaikutuksesta työllisyy­ teen sekä EGR:n riittävyydestä kaikkiin tuleviin tarpeisiin; 15. kannattaa voimakkaasti sitä, että vuosina 2021–2027 EGR:n avulla osoitetaan edelleen solidaarisuutta ja siirretään painopistettä rakenneuudistusten syistä niiden vaikutuksiin; pitää myönteisenä, että uusien sääntöjen nojalla tukikelpoisia ovat myös hakijat, joiden tukitarve johtuu hiilestä irtautumisesta.
16.
hyväksyy tämän päätöslauselman liitteenä olevan päätöksen;
17. kehottaa puhemiestä allekirjoittamaan päätöksen neuvoston puheenjohtajan kanssa ja huolehtimaan sen julkaisemisesta Euroopan unionin virallisessa lehdessä; 18.
(8)
kehottaa puhemiestä välittämään tämän päätöslauselman liitteineen neuvostolle ja komissiolle.
Ammatit, joissa vähintään 75 prosenttia työntekijöistä on samaa sukupuolta.